Diari Oficial de la Generalitat Valenciana


Sumari del DOGV 6672, del 16-12-2011 (2011/12214)

Notificació de la sentència dictada en el judici ordinari número 11/2011.
-------------------------------------------------------------------------

### Dades del document

Número de DOGV
:   6672

Data del DOGV
:   16-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12026


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en el judici ordinari número 11/2011. [2011/12097]  
Judici ordinari 000011/2011  
Demandant: Arg Pack Onteniente, SA.  
Procuradora: Estrella Caridad Vilas Loredo.  
Demandada: Rosa Mercedes Tormo Copete.  
Procurador: -  
Jorge Víctor Iglesias de Baya, secretari del Jutjat Mercantil número 2 de València, faig saber:  
Que en aquest Jutjat a càrrec meu se segueixen les actuacions de judici ordinari 11/2011, a instàncies d'Arg Pack Ontinyent, SA, representat per la procuradora Estrella Caridad Vilas Loredo, contra Rosa Mercedes Tormo Copete, en què mitjançant la resolució del dia de hui s'ha disposat, com ara ho efectue, notificar la Sentència número 337/2011 dictada en les actuacions indicades a la demandada en parador ignorat, Rosa Mercedes Tormo Copete.  
La sentència té l'encapçalament i part dispositiva que literalment són així:  
«Sentència número 337/2011  
València, 11 d'octubre de 2011  
Javier García-Miguel Aguirre, magistrat jutge d'adscripció territorial en funcions de reforç del Jutjat Mercantil número 2 de València, he vist les actuacions del judici ordinari 11/2011, per la reclamació d'una quantitat, instat per Arg Pack Ontinyent, SA, representada processalment per Estrella Caridad Vilas Loredo i defensada per Antonio Vidal Valls, contra Rosa Mercedes Tormo Copete, legalment declarada en rebel·lia.  
Dispositiva  
Estime de forma íntegra la demanda interposada per la representació processal d'Arg Pack Ontinyent, SA, contra Rosa Mercedes Tormo Copete, i en conseqüència, condemne la demandada a pagar a la part actora la quantitat de dènou mil sis-cents setanta-sis euros i trenta-set cèntims (19.676,37 €), més l'interés legal, en la forma que indica el fonament jurídic cinqué; amb condemna expressa a la demandada a les costes causades en aquesta instància.  
Notifiqueu aquesta resolució a tots els qui hagen sigut part en aquest procés, amb l'advertència que aquesta sentència no es ferma i que s'hi pot interposar un recurs d'apel·lació davant de l'Audiència Provincial de València, que caldrà preparar mitjançant un escrit que s'haurà de presentar en aquest mateix Jutjat dins del termini de cinc dies.  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat. Cal constituir el dipòsit ingressant la quantitat esmentada en el banc Banesto, en el compte corresponent a aquest expedient indicant, en el camp "Concepte" el codi "02 civil-apel·lació" i la data de la resolució objecte de recurs amb el format dd/mm/aaaa. En el cas de realitzar l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp «Concepte», el número de compte, el codi i la data en la forma exposada en el paràgraf anterior.  
  
Expediu una testimoniança d'aquesta sentència i uniu-la a les actuacions, i incorporeu-ne l'original al llibre de sentències d'aquest Jutjat.  
Aquesta és la meua sentència, que pronuncie, mane i firme.  
Publicació. La sentència anterior ha sigut donada, llegida i publicada pel jutge que la va dictar; jo, el secretari judicial, en done fe».  
I perquè valga de notificació de la sentència a la demandada en parador ignorat, de conformitat amb el que disposa l'article 497.2 de la Llei d'Enjudiciament Civil, expedisc aquest edicte.  
  
València, 11 d'octubre de 2011.- El secretari: Jorge Víctor Iglesias de Baya.